Source: https://mediereagalati.wordpress.com/2010/07/
Timestamp: 2017-10-18 16:41:15+00:00
Document Index: 11036336

Matched Legal Cases: ['Articolul 13', 'Articolul 613', 'articolul 614', 'Articolul 720', 'Articolul 720', 'Articolul 720']

Iulie | 2010 | MEDIEREA IN GALATI
Promovarea medierii în domeniul bancar, la Prima TV în data de 30.07.2010
Posted on 31/07/2010 by costinaso
Promovarea medierii in domeniul bancar, la Prima TV : http://www.primatv.ro/stiri-focus/intre-client-si-banca.html
După documentarul Uniunii Mediatorilor Bancari, prin mediatorul Asofronie Constantin. Multumim dnei avocat şi mediator Elena Buştea pentru relaţionare.
Între client şi bancă 30 iulie 2010
Criza i-a adus pe unii în sapă de lemn, iar altora, le-a dat de lucru. Odată cu măsurile de austeritate, a ieşit la iveală o nouă profesie: cea de mediator. Ce poate face acesta? De exemplu, într-un litigiu cu banca, mediatorul ar putea fi unica dumneavostră salvare.
Filed under: Articole | Tagged: Asofronie Constantin, mediator bancar, Uniunea Mediatorilor Bancari |	Leave a comment »
Medierea litigiilor din cadrul asociaţiilor de proprietari şi legea ştergerii penalităţilor
Posted on 28/07/2010 by costinaso
Promovarea medierii in domeniul bancar, la Prima TV in data de 30.07.2010: http://www.primatv.ro/stiri-focus/intre-client-si-banca.html
28 Iulie 2010, Mediator Asofronie Constantin
Mediatorul va invita părţile la discuţii preliminare şi dacă acestea acceptă medierea, are loc semnarea unui contract de mediere. Dacă negocierea sprijinită / asistată de mediator are succes, părţile vor semna un acord de mediere, care poate fi întărit ca valoare juridică la un notar public sau la instanţă, dacă între părţi era în derulare un proces referitor la acest litigiu. Acordul încuviinţat de instanţă devine titlu executoriu. De regulă, în acord asociaţia stabileşte împreună cu proprietarul datornic clauze privind reeşalonarea sau rescadenţarea plăţilor către asociaţie până la stingerea debitului. Acelaşi lucru se poate efectua şi în litigiile dintre asociaţie şi furnizorii de servicii de utilitate publică (apă, canal, energie electrică, termică, ecologizare, etc.) sau între aceştia din urmă şi proprietarii debranşaţi de la instalaţiile comune şi care au contracte individuale de furnizare. Este important ca reprezentantii asociaţiei şi furnizorului să fie anume desemnaţi în baza unui mandat, care să aibe definite şi întinderea capacităţii de decizie pe timpul şi la încheierea medierii. Acest lucru este necesar, pentru că în aceste situaţii deosebite sunt nişte limite de negociere, care legal nu se pot depăşi, altfel s-ar ajunge la nerecunoaşterea acordului, contestaţii, care ar fi câştigate de partea care reclamă în virtutea unor drepturi generale ale oricărui proprietar, asociaţie, furnizor. Nu în ultimul rând, şi conflictele casnice între proprietari (pentru distrugeri, ocuparea proprietăţii, plângeri prealabile la poliţie pentru alte motive penale) pot fi soluţionate pe calea medierii. Nota actuală: în condiţiile în care furnizorul local de căldură şi apă caldă se află în lichidare judiciară, peste 500 de dosare cu datornici persoane fizice au ajuns să fie trimise în instanţă, din care peste 200 au fost soluţionate pe acle amiabilă prin mediere, ducând la încheierea proceselor şi recuperarea eşalonată a datoriilor.
Un pas înainte pentru facilitarea rezolvării unor litigii vechi între asociaţii şi proprietari, datorate datoriilor mari şi istorice între aceştia sau faţă de furnizori este noul act normativ iniţiat de deputatul gălăţean Bogdan Ciucă, respectiv Legea nr. 175/16.07. 2010 pentru modificarea Legii nr. 230/2007 privind înfiinţarea, organizarea şi funcţionarea asociaţiilor de proprietari, care a fost publicată în Monitorul Oficial al României, Partea I, Nr. 502, din 20 iulie 2010. Scăparea de penalităţile care de multe ori depăşeau cheltuielile de întreţinere restante prin aplicarea acestei legi şi medierii, uşurează refacerea climatului social şi locativ normal în România, pe fondul actualei crize economice şi o scăpare de ajungerea la executarea silită a datornicilor. Redăm conţinutul acestei legi în continuare.
… Articolul 13 va avea urmatorul cuprins:
Art. II. — (1) Proprietarii care isi achita integral cotele de contributie la cheltuielile asociatiilor de proprietari in termen de 12 luni de la data intrarii in vigoare a prezentei legi vor fi scutiti de la plata penalitatilor generate de suma restanta cu titlu de baza. Prin cotele de contributie la cheltuielile asociatiilor de proprietari se intelege datoria cu titlu de baza fara suma rezultata din penalitati.
Studiul privind stadiul practicării medierii în România în anul 2010
Posted on 26/07/2010 by costinaso
Am lansat în urmă cu 20 de zile o iniţiativă foarte importantă pentru mediatori şi asociaţiile profesionale din România: https://mediereagalati.wordpress.com/2010/07/07/studiu-privind-situatia-practicarii-medierii-in-romania-in-anul-2010/
Dupa vreo zece zile în care am primit mesaje declarative de interes sau cu sfaturi de la câteva asociaţii şi mai mulţi mediatori, din pacate mulţi începători, de înţeles, nu ştiu ce se mai întâmplă prin asociaţii pentru că nu am mai primit semnale. Nu forţez sau nu grăbesc pe nimeni, am răbdare şi credinţa că totuşi toate asociaţiile şi mediatorii ar fi interesaţi de cifrele finale ale acestui studiu, aşa că, poate câte cineva lucrează la adunarea lor pe asociaţii, deşi mulţi sunt prin concedii sau cu gandul la concedii şi nu sunt prea activi. Reamintesc că sunt primite datele statistice şi de la mediatorii neasociaţi încă, pe noi interesându-ne cifrele partiale pe judete si totale pe ţară. În condiţiile în care nu se face vreun clasament pe asociaţii sau mediatori şi nu se fac comentarii pe seama acestora, atâta timp cât acest studiu este voluntar şi nu vă costă nimic, nu este îndreptat împotriva nimănui, este protejat de confidenţialitate şi va fi finalizat împreună cu un statistician de profesie, NU ÎNŢELEGEM DE CE NU AR FI BINE PRIMIT ŞI AŞTEPTAT CA PÂINEA CALDĂ, PENTRU ORICE REFERINŢE LA NIVEL JUDEŢEAN SAU NAŢIONAL, ÎN ÎNTÂLNIRI DE LUCRU, CONFERINŢE, ARTICOLE, BROŞURI, ALTE ACŢIUNI DE PROMOVARE, DISCUŢII CU MINISTERUL DE JUSTIŢIE, INTERNE, PARLAMENTUL. ÎN PLUS, NE POATE OFERI LA CONFERINŢA NAŢIONALĂ A MEDIATORILOR, PLANIFICATĂ DE CONSILIUL DE MEDIERE ÎN LUNA NOEMBRIE 2010.
Am constatat că numai 4 bloguri l-au preluat la lansare, însă nu îl menţin în atenţie pe front-page, de ce oare? În afara de comentariul maliţios şi arogant al dlui Bădilă, nu a răspuns nimeni că nu este util şi nu cred că asociaţiile ar evita să participe la acest studiu de frica cuiva, mai ales că urmează să primească apoi datele centralizate pentru folosinţă ca parteneri. Atunci?
L-am trimis pe email la toate asociaţiile şi CM, o să-l mai trimit o dată astăzi şi aştept ca vineri 29 iulie, reprezentanţii asociaţiilor profesionle reprezentate în comisia consultativă să îmi transmită câte ceva despre receptarea acestui studiu. Este un motiv important să vin la Bucureşti la întâlnirea comisiei, deşi nu avem de dezbătut vreun proiect de act normativ, inclusiv pentru a mai face o pauză din lucrul la înlăturarea urmărilor inundaţiilor în zona Dorohoiului, pentru a se mai usca bătăturile. Mâine veţi avea câteva poze ataşate, nu prea reuşite, dar semnificative pentru ce s-a întâmplat acolo.
Filed under: Articole | Tagged: studiu privind practicarea medierii |	Leave a comment »
Medierea în Legea privind unele măsuri pentru accelerarea soluţionării proceselor
Posted on 25/07/2010 by costinaso
Foarte important pentru mediatori şi asociaţiile profesionale: https://mediereagalati.wordpress.com/2010/07/07/studiu-privind-situatia-practicarii-medierii-in-romania-in-anul-2010/
Reluam selecţia personală de referinţe la mediere din Legea privind unele măsuri pentru accelerarea soluţionării proceselor, aprobata în şedinţa Guvernului din data de 23 iulie 2010. Facem observaţia că faţă de proiectul postat pe site-ul MJLC nu a apărut nici o modificare referitoare la mediere, Consiliul nu are postată şi probabil efectuată, nici o intervenţie, aşa că am rămas cu destule motive de insatisfacţie pentru mediatori:
1. lipsa obligativităţii unei proceduri prealabile de mediere înaintea proceselor în anumite cazuri. 2. numărul redus de domenii la care este prevăzută posibilitatea procedurii medierii. 3. procedura gratuită de informare asupra avantajelor medierii când judecătorul recomandă medierea. 4. impunerea avizării acordului de mediere de către autoritatea tutelară în cazul divorţului cu copii minori.
Această lege ajută mai mult justiţiabilii decât să reprezinte o adevărată reformă a justiţiei, iar extinderea medierii este încă redusă şi discutabilă. Ea va precede aplicării codurilor de procedură de la 1 noiembrie 2011 probabil, este un pas înainte, dar nu unul hotărât. Vom încerca să intervenim măcar la parlament, căruia i-a fost transmisă pentru discutarea în procedură de urgenţă.
REFERIRI LA MEDIERE ÎN LEGEA MICII REFORME ÎN JUSTIŢIE
6. La punctul 1 al alineatului 1 al articolului 108^1, după litera e), se introduce o nouă literă, litera f), care va avea următorul cuprins: „f) refuzul părţii de a se prezenta la şedinţa de informare cu privire la avantajele medierii, în situaţiile în care, potrivit legii, participarea la şedinţa de informare este obligatorie.”
34. Articolul 613^1 se modifică şi va avea următorul cuprins:
„Art. 613^1. – În cazul în care cererea de divorţ se întemeiază pe acordul părţilor, ea va fi semnată de ambii soţi. Atunci când este cazul, în acţiunea de divorţ, soţii vor stabili şi modalităţile în care au convenit să fie soluţionate cererile accesorii divorţului.
În cazul cererii de divorţ prin acordul părţilor prevăzut de art. 38 alin. (2) lit.b) din Codul familiei, instanţa verifică dacă soţii stăruie în desfacerea căsătoriei conform acordului de mediere şi, în caz afirmativ, pronunţă divorţul fără a administra probe cu privire la motivele de divorţ. Instanţa poate lua act de învoiala soţilor cu privire la încredinţarea copiilor numai după avizarea acordului de mediere, la cererea părţilor sau la solicitarea instanţei, de către autoritatea tutelară şi ascultarea minorului, potrivit legii. Instanţa poate administra orice probă consideră necesar pentru ocrotirea interesului superior al minorului. Pentru soluţionarea cererilor accesorii privind numele pe care soţii îl vor purta după divorţ, pensia de întreţinere şi atribuirea locuinţei, instanţa va putea dispune, atunci când consideră necesar, administrarea probelor prevăzute de lege.”
35. După articolul 614, se introduce un articol nou, art.614^1 cu următorul cuprins: „Art. 614^1. – În faţa instanţei de fond, aceasta va stărui pentru soluţionarea divorţului, în tot sau în parte, prin înţelegerea părţilor.
În cazul în care judecătorul recomandă medierea, părţile se vor prezenta la mediator, în vederea informării lor cu privire la avantajele medierii. Mediatorul nu poate solicita plata onorariului pentru informarea părţilor. După informare, părţile decid dacă acceptă sau nu soluţionarea divorţului prin mediere. Până la termenul fixat de instanţă, care nu poate fi mai scurt de 15 zile, părţile depun procesul – verbal întocmit de mediator cu privire la rezultatul şedinţei de informare. Prevederile alin. 2 şi 3 nu sunt aplicabile în cazul în care părţile au încercat soluţionarea divorţului prin mediere anterior introducerii acţiunii.
36. Articolul 720^1 se modifică şi va avea următorul cuprins:
„Art. 720^1. – În procesele şi cererile în materie comercială evaluabile în bani, înainte de introducerea cererii de chemare în judecată, părţile pot încerca soluţionarea litigiului prin mediere. Termenul de prescripţie a dreptului la acţiune pentru dreptul litigios supus medierii se suspendă pe durata acestei proceduri, dar nu mai mult de trei luni de la începerea ei.”
42. Articolul 720^7 se modifică şi va avea următorul cuprins: „Art. 720^7 – În cursul judecăţii asupra fondului procesului, instanţa va stărui pentru soluţionarea lui, în tot sau în parte, prin înţelegerea părţilor.
În cazul în care judecătorul recomandă medierea, părţile se vor prezenta la mediator, în vederea informării lor cu privire la avantajele medierii. Mediatorul nu poate solicita plata onorariului pentru informarea părţilor. După informare, părţile decid dacă acceptă sau nu soluţionarea litigiului prin mediere. Până la termenul fixat de instanţă, care nu poate fi mai scurt de 15 zile, părţile depun procesul-verbal întocmit de mediator cu privire la rezultatul şedinţei de informare. Prevederile alin. 2 şi 3 nu sunt aplicabile în cazul în care părţile au încercat soluţionarea litigiului prin mediere anterior introducerii acţiunii. Înţelegerea părţilor se constată prin hotărâre irevocabilă şi executorie.”
Art. II. – Alineatul (2) al articolului 38 din Codul familiei se modifică şi va avea următorul cuprins: „(2) Divorţul poate fi pronunţat şi numai pe baza acordului ambilor soţi, în oricare din următoarele cazuri: a) până la data cererii de divorţ a trecut cel puţin un an de la încheierea căsătoriei şi nu există copii minori rezultaţi din căsătorie; b) acordul părţilor este încheiat ca urmare a medierii, indiferent de durata căsătoriei şi chiar dacă din căsătorie au rezultat copii minori.”
Art. VIII. – Codul de procedură penală se modifică şi se completează după cum urmează: 1. Art.10 alin.1 litera h) se modifică şi va avea următorul cuprins: „h) a fost retrasă plângerea prealabilă ori părţile s-au împăcat, în cazul infracţiunilor pentru care retragerea plângerii sau împăcarea părţilor înlătură răspunderea penală ori a fost încheiat un acord de mediere în condiţiile legii.”
2. După art. 16 se introduce un articol nou, art.16^1, cu următorul cuprins: “Tranzacţia, medierea şi recunoaşterea pretenţiilor civile
Art. 16^1 – (1) În cursul procesului penal, cu privire la pretenţiile civile, inculpatul, partea civilă şi partea responsabilă civilmente pot încheia o tranzacţie sau un acord de mediere, potrivit legii. (2) Inculpatul, cu acordul părţii responsabile civilmente, poate recunoaşte, în tot sau în parte, pretenţiile părţii civile. (3) În cazul recunoaşterii pretenţiilor civile, instanţa obligă la despăgubiri în măsura recunoaşterii. Cu privire la pretenţiile civile nerecunoscute, pot fi administrate probe.”
Art. X. – (1) Procesele în materie civilă în curs de judecată la data schimbării, potrivit prevederilor prezentei legi, a competenţei instanţelor legal învestite vor continua să fie judecate de acele instanţe. În caz de casare cu trimitere spre rejudecare, dispoziţiile prezentei legi privitoare la competenţă sunt aplicabile. (4) În cazul litigiilor în materie comercială, aflate în procedura concilierii la data intrării în vigoare a prezentei legi, părţile pot conveni fie să continue această procedură, fie să recurgă la procedura medierii sau să sesizeze direct instanţa judecătorească competentă.
Art. XIV. – Prezenta lege intră în vigoare la 60 de zile de la data publicării în Monitorul Oficial al României, Partea I.
Paşi mărunţi şi eficienţă incertă pentru mediere în legea „micii reforme” în justiţie
Posted on 23/07/2010 by costinaso
Foarte important pentru mediatori si asociatiile profesionale: https://mediereagalati.wordpress.com/2010/07/07/studiu-privind-situatia-practicarii-medierii-in-romania-in-anul-2010/
Atrageam atenţia în articolul anterior ca modificarea codurilor de procedură nu este suficientă pentru reforma justiţiei şi până la aplicarea acestora, aduce cel puţin două motive de insatisfacţie pentru mediatori: lipsa obligativităţii unei proceduri prealabile de mediere înaintea proceselor în anumite cazuri şi numărul redus de domenii la care este prevăzută posibilitatea procedurii. Ca să nu mai vorbim de motivele de nedreptate şi ilegalitate, după noi, referitor la procedura gratuită de informare asupra avantajelor medierii când judecătorul recomandă medierea şi impunerea avizării acordului de mediere de către autoritatea tutelară în cazul divorţului cu copii minori.
Faţă de aceste probleme negative nu am văzut nici o reacţie la Consiliul de mediere pe care îl plătim ca să se implice în reglementarea profesiei şi să reprezinte drepturile şi interesele mediatorilor, potrivit legii medierii şi R.O.F. al C.M. Nu am văzut nici propunerile APMR care s-a autoerijat în reprezentant al mediatorilor, fără să asculte şi de opiniile altora şi fără a fi avut un mandat oficial din partea C.M. la discuţiile de la minister, unde şi-a însuşit explicaţiile neîntemeiate ale funcţionarilor respectivi şi s-a mulţumit să se simtă bagată în seamă, fără vreun efect benefic faţă de propunerile iniţiale ale minsterului. Desigur, acum ne aşteptăm la autolaudatio electoral, că a făcut şi a dres, ca şi la legea nr. 370/2009, dar în ambele cazuri, actele normative respective fiind insuficiente, contradictorii, cu reglementări ambigue sau nelegale (ca de ex. art. 75 şi la funcţionarea CM).
Această lege ajută mai mult justiţiabilii decât să reprezinte o adevărată reformă a justiţiei, iar extinderea medierii este încă redusă şi discutabilă. Ea va precede aplicării codurilor de procedură de la 1 noiembrie 2011 probabil, este un pas înainte, dar nu unul hotărât, cu efecte incerte. Aşteptăm publicarea formei oficiale aprobate de guvern şi să intervenim măcar la parlament, căruia i-a fost transmisă pentru discutarea în procedură de urgenţă.
– Proiect – Lege privind unele măsuri pentru accelerarea soluţionării proceselor, aprobata in sedinta Guvernului din data de 23 iulie 2010
„Art. 720^1. – În procesele şi cererile în materie comercială evaluabile în bani, înainte de introducerea cererii de chemare în judecată, părţile pot încerca soluţionarea litigiului prin mediere.
42. Articolul 720^7 se modifică şi va avea următorul cuprins:
„Art. 720^7 – În cursul judecăţii asupra fondului procesului, instanţa va stărui pentru soluţionarea lui, în tot sau în parte, prin înţelegerea părţilor.
Art. VIII. – Codul de procedură penală se modifică şi se completează după cum urmează: 1. Art.10 alin.1 litera h) se modifică şi va avea următorul cuprins:
„h) a fost retrasă plângerea prealabilă ori părţile s-au împăcat, în cazul infracţiunilor pentru care retragerea plângerii sau împăcarea părţilor înlătură răspunderea penală ori a fost încheiat un acord de mediere în condiţiile legii.”
Redăm si Declaraţiile de presă susţinute de primul-ministru Emil Boc la finalul şedinţei de Guvern din data de 23 iulie 2010. Emitent: Guvernul Romaniei – Biroul de presa
Guvernul a aprobat astăzi 23 iulie 2010 proiectul de lege privind unele măsuri pentru accelerarea soluţionării proceselor, act normativ care va conduce la scurtarea duratelor proceselor civile şi penale şi la reducerea costurilor justiţiei, a declarat primul-ministru Emil Boc, la finalul şedinţei Executivului.
Astfel, prin noile reglementări se preconizează instituirea obligaţiei judecătorului de a fixa termene procedurale scurte, chiar de la o zi la alta. “Nu vom mai avea termene în instanţă din trei în trei luni sau, uneori, chiar din şase în şase luni – depinde de nivelul instanţei – şi dimpotrivă, chiar în aceeaşi săptămână putem avea două sau trei termene pentru a soluţiona mai repede procesele aflate pe rolul instanţelor de judecată”, a explicat şeful Executivului.
O altă modificare constă în eliminarea căii de atac a recursului împotriva unei hotărâri prin care judecătoria soluţionează plângerea formulată împotriva procesului verbal de constatare a contravenţiei şi de aplicare a unei sancţiuni. Astfel, plângerile în materie contravenţională, de competenţa judecătoriei, urmează a fi soluţionate de către această instanţă, în primă şi ultimă instanţă. Măsura are scopul de a nu aglomera rolul instanţelor de judecată, a afirmat primul-ministru, arătând că în 2009 au fost 174.000 de cauze la judecătorii şi la instanţele superioare, cele mai multe fiind plângeri împotriva proceselor verbale de constatare a contravenţiilor si de aplicare a amenzilor pentru nerespectarea regulilor de circulaţie.
O instituţie nouă introdusă prin proiectul de lege se referă la recunoaşterea vinovăţiei. Concret, dacă un inculpat îşi recunoaşte vinovăţia în faţa instanţei de judecată şi spune că probele care au fost administrate în faza de urmărire penală sunt corecte, procesul se încheie şi se reduce pedeapsa cu o treime sau se diminuează cu o pătrime amenda, dacă sancţiunea constă în aplicarea unei amenzi, a arătat premierul.
Ministrul Predoiu a menţionat că sunt 42 de intervenţii punctuale pe Codul de procedură civilă, 61 pe Codul de procedură penală, 3 pe Codul penal, una la Codul familiei şi 6 asupra Legii privind organizarea judiciară. „Proiectul de lege pe care l-am adoptat astăzi în Guvern este un pas înainte, o reformă importantă în domeniul Justiţiei”, a subliniat ministrul Justiţiei, Cătălin Predoiu.
Filed under: Articole | Tagged: mica reforma in justitie |	Leave a comment »
Scandal între Barou şi Judecătoria Galaţi pe subiectul medierii
Posted on 18/07/2010 by costinaso
Vali Trufaşu, Adevarul, 17 iul 2010. Susţineri eronate ale avocaţilor şi preluare greşită de ziarist.
Scandal de proporţii între judecătorii de la Judecătoria Galaţi şi avocaţii din baroul local! Motivul disputei: preşedinta Judecătoriei Galaţi a dispus ca pe citaţii să se facă reclamă la mediatorii juridici! (exprimare greşită, există doar mediatori, nu mediatori juridici). Avocaţii ameninţă cu proteste şi cu sesizarea CSM, deoarece consideră că este vorba despre concurenţă neloială şi depspre încălcarea flagrantă a legii.
Totul a pornit de la o decizie controversată a conducerii Judecătoriei, care a stabilit ca, pe citaţiile trimise părţilor în diferite procese, să se facă promovarea mediatorilor juridici ca principal instrument de stingere a litigiilor. Practic, avem de-a face cu o formă de reclamă mascată, care a iritat spiritele în Baroul Galaţi. Jos reclama! spun avocaţii. Disputa a culminat cu organizarea unui Consiliu de Conducere al Baroului Galaţi, în care s-a decis să se ceară Judecătoriei Galaţi renunţarea la menţiunea de pe citaţiile trimise justiţiabililor: „Aveţi posibilitatea de a soluţiona litigiul pe calea medierii, conform legii nr. 192/2006, apelând la un mediator autorizat”. Avocaţii susţin că judecătorii fac publicitate mascată pentru mediatori şi crează o discriminare faţă de reprezentanţii Baroului. (Nota noastră: nu se face reclamă mediatorilor, ci se face promovarea medierii, în baza art. 6/lg.370/2009).
„Am luat decizia de a solicita Judecătoriei să elimine menţiunea referitoare la mediatori din citaţii. Este de domeniul evidenţei că se face o formă de promovare contrară legii şi care defavorizează avocaţii. Dacă nu se va da curs cererii noastre, vom sesiza Consiliul Superior al Magistraturii şi ne gândim şi la anumite forme de protest„, ne-a declarat decanul Baroului Galaţi, avocatul Mircea Breahnă.
De cealaltă parte, preşedintele Asociatiei Mediatorilor din Galaţi, Ecaterina Pricope, susţine că acţiunea Judecătoriei Galaţi s-a făcut în baza unui Protocol încheiat între asociaţia pe care o conduce şi instanţă. „Nu este nici un fel de discriminare. Galaţiul nu este primul oraş din România unde justiţia le pune în vedere părţilor că pot apela la un mediator autorizat pentru stingerea conflictelor. Se întâmplă de luni bune la Judecătoria Oradea şi Judecătoria din Mangalia, ca să dau doar câteva exemple”, precizează Ecaterina Pricope.
Judecătoria Galaţi a avut o poziţie tranşantă în privinţa medierii juridice, devenită între timp mărul discordiei între avocaţi şi judecători.
„Ne obligă legea să recomandăm părţilor medierea. Legea 192/2006 a fost modificată, iar din luna martie 2010 judecătorii trebuie să le vorbească părţilor despre mediere. Am decis să anunţăm părţile o singură dată, prin menţionarea medierii în citaţiile trimise la primul termen de judecată”, ne-a declarat preşedintele Judecătoriei Galaţi, judecătoarea Diana Oancea.
Este discriminare?
Avocaţii şi judecătorii nu se înţeleg nici măcar când vine vorba de stabilirea termenelor de judecată. Decanul Baroului Galaţi susţine că a fost sesizat de numeroşi avocaţi despre faptul că se acordă termene de judecată la intervale de doar câteva săptămâni în cazul medierilor, în timp ce pentru dosarele cu avocaţi, termenele pot ajunge şi până la opt luni.
„Dacă un mediator a încheiat acordul de mediere, nu mai există niciun motiv să amânăm luni în şir dosarul. Termenele care se dau în aceste cazuri pot ajunge la cel mult o lună şi jumătate”, vine replica din partea preşedintelui Judecătoriei Galaţi.
Nota noastra: In afara sustinerii aprige a unei blocari in trecut, opunandu-se dreptului justitiabililor de a alege sa solutioneze conflictul dintre ele pe cale amiabila, avocatii combat de fapt aplicarea art. 6 din legea 192/2006, modificata prin legea nr. 370/2009, tocmai pentru degrevarea instantelor de judecata de numarul mare de procese si scaderea cheltuielilor justitiei. In fond este vorba de renuntarea partilor la judecata si stabilirea unei solutii prin libera lor vointa, in functie de propriile interese si nevoi fara incalcarea legii, cu ajutorul unui tert neutru, impatial, independent – mediatorul. Celor care ne citesc blogul, ne urmaresc in presa scrisa si audiovizuala, le este usor sa inteleaga ce-i mana in lupta pe bravii avocati: pierderea unei bune parti din clientela, satula de expunerea publica, tergiversarea la nesfarsit a proceselor, impunerea unor solutii neconvenabile si uneori chiar ilegale, cu sprijinul avocatilor, piererea de timp pe holurle instantelor, blocarea afacerilor, etc. DAR ATENTIE, SCOPUL NU SCUZA MIJLOACELE, DOMNILOR AVOCATI! VETI FACE CA OAMENII SA NU VA MAI CAUTE, CA FRAIERII ATUNCI CAND O SA-SI DEA SEAMA DE AVANTAJELE MEDIERII, PROCEDURA PRACTICATA DE PESTE 50 DE AI IN STATELE OCCIDENTALE AVANSATE. Medierea cultiva stingerea conflictelor, pe cand avocatii intretinerea lor, ca din asta traiesc, asistandu-si partea, cu mai multa sau mai putina profesionalitate, onestitate, intelegere, celeritate, deontologie.
Este loc pentru toata lumea, si daca ati terminat razboiul cu consilierii juridici, cu avocatii constitutionali ai lui Bota, cu magistratii, v-aţi luat e medatori? Lăsa-ţi-o mai uşor. Pana la urma aplica legea si ar fi bine sa o faca si avocatii, ca doar nu degeaba foarte multi sunt si mediatori. Desi nu prea este corect, nu?
Filed under: Articole | Tagged: Asociatia mediatorilor Galati |	Leave a comment »